Disease

Disease on yhdysvaltalaisen laulaja-lauluntekijä Lady Gagan kappale. Se julkaistiin hänen studioalbumin "Mayhem" ensimmäisenä singlenä 25. lokakuuta 2024. Gaga kirjoitti ja tuotti kappaleen Andrew Wattin ja Cirkutin kanssa, kun Michael Polansky toimi lisäkirjoittajana.
Taustaa.
Lady Gaga puhui uudesta musiikistaan 28. maaliskuuta 2024 juhlistaessaan 38-vuotissyntymäpäiväänsä: ”Kirjoitan parasta musiikkia, mitä muistan pitkään aikaan kirjoittaneeni”. Tuottaja Cirkut kertoi marraskuussa 2024 Billboardin haastattelussa, että hänet kutsuttiin työskentelemään Gagan kanssa Andrew Wattin kautta. Watt oli aikaisemmin tehnyt yhteistyötä Gagan kanssa kappaleessa ”Sweet Sounds of Heaven” (2023). Cirkutin mukaan ”Disease” syntyi melko varhain hänen, Wattin ja Gagan yhteistyön aikana ja se nousi nopeasti ”kulmakiveksi” heidän yhteiselle projektille, joka oli Gagan tuleva studioalbumi. Sosiaalisen median julkaisussa Gaga kertoi, että ”Disease” ja sen musiikkivideo saivat insipiraation hänen omien pelkojensa ja ”sisäisen pimeytensä” kohtaamisesta.
Julkaisu.
”Die with a Smile” -kappaleen julkaisun jälkeen ja osallistuessaan vuoden 2024 Venetsian elokuvajuhlille, ennen elokuvansa "" ensi-iltaa, Gaga ilmoitti, että hänen tulevan studioalbuminsa ensimmäinen single julkaistaisiin lokakuussa 2024. 18. lokakuuta Spotify päivitti hänen seitsemän kappaleen nimet siten, että ne muodostivat sanan ”Disease”, vihjaten tulevasta singlejulkaisusta. Kolme päivää myöhemmin Universal Music Group vahvisti kappaleen julkaisun ennakkotallennussivustolla. Gaga julkisti kappaleen kansikuvan, mainosjulisteen ja kappaleen julkaistuaikataulun eri kaupungeille. 25. lokakuuta Interscope Records julkaisi kappaleen maailmanlaajuisesti. Gaga julkaisi "Mayhem" -albumin kappalelistan 18. helmikuuta 2025, josta selvisi, että ”Disease” on albumin avausraita.
Vastaanotto.
”Disease” sai myönteisiä arvioita musiikkikriitikoilta. "Consequence" -lehden toimittajat nimesivät sen ”Viikon kappaleeksi” kappaleen julkaisun yhteydessä ja kuvasivat sitä ”neljän minuutin muistutukseksi siitä, että popmusiikissa monet elementit voivat sulautua yhteen”. "Evening Standard" -lehden India Block kutsui kappaletta ”goottilaiseksi, näyttäväksi räjähdykseksi, joka sopii täydellisesti karmivaan vuodenaikaan”, ja kehui sen tuotantoa, Gagan lauluosuuksia sekä uskonnollisia teemoja. "Billboardin" Stephen Daw sijoitti kappaleen kappaleen sijalle yhdeksän "Mayhem" -albumin kappaleista. Hän kuvaili sitä ”hurmolliseksi pop-jytäksi”, mutta myönsi sen olevan ”kasvava”, eli kappale, joka paranee kuuntelemalla kappaletta useamman kerran.
Menestys.
”Disease” debytoi sijalla 14 Billboard Global 200 -listalla, tehden siitä Gagan toisen Top 20-sijoituksen listalla vuonna 2024. Aiempi oli ”Die with a Smile”. Yhdysvalloissa kappale ylsi sijalle 27 Billboard Hot 100 -listalla. ”Disease” saavutti parhaimmillaan sijan 16 Adult Pop Airplay -listalla ja sijan 17 Pop Airplay -listalla. Debytoidessaan sijalla 19 Pop Airplay -listalla, kappale oli Gagan korkein debyytti sitten ”Born This Way” -kappaleen vuonna 2011.
Iso-Britanniassa ”Disease” debytoi ja oli korkeimmillaan sijalla singelistan sijalla seitsemän. Suomessa kappale oli korkeimillaan singelistan sijalla 40 ja radiolistan sijalla 61.